Sep 16,2016
మళ్లీ యాంగ్‌కే ప్రపంచ బ్యాంకు సారథ్యం
వాషింగ్టన్‌: ప్రపంచ బ్యాంకు పగ్గాలు మళ్లీ జిమ్‌ యాంగ్‌ కిమ్‌కే దక్కనున్నాయి. బ్యాంకు అధ్యక్ష పదవికి జిమ్‌ యాంగ్‌ నామినేషన్‌ తప్ప ఇంకెవ్వరి నుంచి నామినేషన్లు రాలేదని బ్యాంకు ఎగ్జిక్యూటివ్‌ బోర్డ్‌ వెల్లడించింది. దీంతో జిమ్‌ యాంగ్‌ కిమ్‌ ఎన్నిక ఏకగ్రీవం కానుంది. కొరియన్‌-అమెరికనైన 56ఏళ్ల జిమ్‌ యాంగ్‌ 2012లో తొలిసారి ప్రపంచ బ్యాంకు చీఫ్‌గా ఎన్నికయ్యారు. ఆయన పదవీకాలం 2017 జూన్‌ 30న ముగియనుంది. తాజాగా ఆయనకు ఎవ్వరూ పోటీగా నిలవకపోవడంతో రానున్న అయిదేండ్ల పాటు ప్రపంచ బ్యాంకు సారథ్య బాధ్యతలు ఆయనకే దర్కనున్నాయి. అక్టోబరు 7-9వ తేదీ వరకు జరగనున్న ప్రపంచ బ్యాంకు వార్షిక సమావేశాల్లో అధ్యక్ష ఎన్నికల తంతు పూర్తికానుంది.
మీ స్నేహితులకు రికమెండ్ చెయ్యండి